**Előterjesztés Gecse Község Önkormányzata 2024. áprilisi testületi ülésére**

Szociális célú tűzifa pályázat benyújtása

**Tisztelt Képviselők!**

Megjelent a Magyarország 2024. évi központi költségvetéséről szóló 2023. évi LV. törvény 3. melléklet 2.2.1. pont szerint a települési önkormányzatok szociális célú tüzelőanyag vásárlásához kapcsolódó támogatása a pályázati kiírás.

A kiírás alapján az 5.000 fő lakosságszám alatti települési önkormányzatok pályázhatnak e támogatásra. Azon önkormányzatok – így Vaszar is -, melyek nem szerepelnek a 105/2015.(IV.23.) kormányrendeletben, kemény lombos fafaj esetében 21.000,- Ft/erdei m3 támogatást igényelhetnek.

A támogatás felhasználásának feltétele a támogatáson felül kemény lombos fafajta esetében 2.000,- Ft/erdei m3+ÁFA mértékű önrész vállalása. Az ebr rendszerben megjelent adatok alapján az önkormányzat legfeljebb 26 m3 fát igényelhet. A pályázathoz szükséges azon határozat számát is csatolni, melyben az önkormányzat a szükséges önerőt biztosítja. Önkormányzatunk esetében ez a 26 m3 támogatás esetén (2.000,- Ft/erdei m3+ÁFA) maximum 66.040,- Ft-ot jelent. Az előző igényléshez hasonlóan most is rendeletben kell majd szabályozni a rászorultságot. A jogosultságról határozattal kell dönteni. A tűzifa szállításából származó költségek az önkormányzatot terhelik. A támogatottól semmilyen ellenszolgáltatás nem kérhető. A támogatásból vásárolt tűzifát 2025. február 15-éig kell kiosztani. A pályázatok benyújtási határideje 2024. április 30.

**Gecse Község Önkormányzata Képviselő-testületének …/2024.(IV..) határozata**

Gecse Község Önkormányzatának Képviselő-testülete pályázatot nyújt be a települési önkormányzatok szociális célú tüzelőanyag vásárláshoz kapcsolódó kiegészítő támogatására 26 erdei m3 keménylombos fafajta tűzifára. Az önkormányzat erdei köbméterenkénti 2.000,- Ft+Áfa önerőt (maximum 66.040,- Ft-ot) biztosítja. Az önkormányzat a szociális célú tűzifában részesülőtől ellenszolgáltatást nem kér.

Felelős: Istenes Gyula polgármester

Határidő: pályázati kiírásban adott

Gecse, 2024. március 27.

Istenes Gyula polgármester